বিধাননগর এবং নিউটাউন নিয়ে তিনি যে চিন্তিত এবং উদ্বিগ্ন, তা আগেই পরিষ্কার হয়েছিল। শনিবার জানা গেল, তিনি ক্রুদ্ধ! কোনও রাখঢাক না-করে দলীয় বৈঠকে তা স্পষ্ট করে দিলেন মুখ্যমন্ত্রী মমতা বন্দ্যোপাধ্যায়। এদিন কালীঘাটে দলের সর্বোচ্চ নীতিনির্ধারক কমিটির বৈঠকে মমতা যে ভাষায় বিধাননগর এবং নিউটাউন এলাকার পাঁচ নেতানেত্রীকে ‘হুঁশিয়ারি’ দিয়েছেন, তা সাম্প্রতিককালে শোনা যায়নি। তিনি সাফ জানিয়েছেন, তোলাবাজি, সিন্ডিকেট এবং গোষ্ঠীদ্বন্দ্ব বন্ধ না-হলে শাস্তি দিতে তাঁর হাত কাঁপবে না! তিনি সটান নাম কেটে দেবেন! 
দ্বিতীয় দফায় ক্ষমতায় এসে দল ও প্রশাসন সাফ করতে ‘ঝাড়ু’ হাতে নেমেছেন মমতা। দলের নীতিনির্ধারক কমিটির বৈঠকে বিধাননগর-নিউটাউনের গোষ্ঠীবিবাদ ও বিবদমান নেতাদের নিশানা করেন তিনি। সাংসদ কাকলি ঘোষদস্তিদার, বিধাননগরের মেয়র তথা নিউটাউনের বিধায়ক সব্যসাচী দত্ত, চেয়ারপার্সন কৃষ্ণা চক্রবর্তী, ডেপুটি মেয়র তাপস চট্টোপাধ্যায় এবং বিধাননগরের বিধায়ক সুজিত বসুকে ‘শেষবার’ সতর্ক করে দিয়েছেন মমতা। ওই অঞ্চলের বিবাদ মেটাতে পুরমন্ত্রী ফিরহাদ হাকিমকে পাঁচ নেতানেত্রীর সঙ্গে বসতে বলেছেন তৃণমূলনেত্রী। কৃষ্ণা ছাড়া বাকি চারজনই পদাধিকার বলে এদিনের বৈঠকে ছিলেন। তাঁদের উদ্দেশে নেত্রীর বার্তা, যে পরিস্থিতি চলছে, তা বদলাতে প্রয়োজনে কাউকে শাস্তি দিতেও পিছপা হবেন না তিনি। তবে আপাতত দলনেত্রী সকলকেই সংশোধনের সুযোগ দিচ্ছেন। 
শুরু হয়েছিল তোলাবাজির অভিযোগে দলের কাউন্সিলর অনিন্দ্য চট্টোপাধ্যায়কে গ্রেফতার দিয়ে। তার পরেও বিধাননগর-নিউটাউনে তোলাবাজির অভিযোগ আসা বন্ধ হয়নি। সিন্ডিকেটের দৌরাত্ম্য থামাতে হস্তক্ষেপ করতে হয়েছে মুখ্যমন্ত্রীর সচিবালয়কে। আবার সেই সিন্ডিকেটের দখল নিয়েই নিউটাউন-বিধাননগর     এলাকায় দলের গোষ্ঠীলড়াই চরমে উঠেছে। 
তিনি যে সেসব নিয়ে যারপরনাই ক্রুদ্ধ, তা এদিনের বৈঠকে গোপন করেননি মমতা। ‘সিন্ডিকেট’ বা ‘তোলাবাজি’ শব্দদু’টি তিনি উচ্চারণ করেননি বটে। কিন্তু বুঝিয়ে দিয়েছেন, ওসব আর বরদাস্ত করা হবে না। তোলাবাজি বন্ধ করতে ইতিমধ্যেই প্রশাসনকে কঠোর হতে বলেছেন মুখ্যমন্ত্রী মমতা। সেই সঙ্গে পুকুর বোজানো, বেআইনি প্রোমোটারির মতো কাজকর্ম বন্ধ করতে গত সপ্তাহেই তিন জেলার প্রশাসনিক বৈঠকে নির্দেশ দিয়েছেন মুখ্যমন্ত্রী। এই আবহে কালীঘাটের বৈঠকে দলের পাঁচ মেয়র ও জেলা পরিষদের সভাধিপতিদের তলব করায় ঝড়ের পূর্বাভাস ছিলই। বৈঠকে তার অন্যথা হয়নি। 
বিধাননগর-নিউটাউনের সমস্যা মিটিয়ে নিতে পাঁচ নেতা তথা প্রশাসনিক পদাধিকারীকে সতর্ক করে গোটা রাজ্যেই পুরসভা পরিচালনায় রাশ টানতে চেয়েছেন তৃণমূলনেত্রী। বিধাননগরে তোলাবাজি ও সিন্ডিকেট নিয়ে পুলিশ যে পথে এগোচ্ছে, গোটা রাজ্যেই যে তা করা হতে পারে, বৈঠকে তা-ও স্পষ্ট করে দিয়েছেন তিনি। জানিয়ে দিয়েছেন, কাউন্সিলরদের কাছ থেকে ‘বাড়তি’ কাজ চাইছেন না! তাঁর কাছে বহু অভিযোগ এসেছে। প্রত্যেকটিই খতিয়ে দেখা হবে।
বিধানসভা ভোটে বড় সংখ্যক আসনে দলের মধ্যে ‘অন্তর্ঘাতে’র অভিযোগ ছিল। সেগুলির অধিকাংশ সম্পর্কে মমতা নিজেই খোঁজখবর করেছেন। এদিনের বৈঠকে সে সম্পর্কেও নিজের অবস্থান স্পষ্ট করে মমতা জানিয়ে দিয়েছেন, বিশ্বাসঘাতকতা করেছেন, এমন কাউকেই রেয়াত করবেন না তিনি। তাঁদের কাউকে পঞ্চায়েত নির্বাচনে দল কোনও দায়িত্ব দেবে না। তবে ‘ভুল’ স্বীকার করে দলের রাজ্য নেতৃত্বের কাছে লিখিতভাবে ক্ষমা চাইলে দল তা বিবেচনা করবে। তাঁদের সংশোধনের সুযোগ দেওয়া হবে। এ ব্যাপারে ইতিমধ্যেই দলের প্রথমসারির নেতাদের নিয়ে একটি কমিটি তৈরি হয়েছে। তবে স্বয়ং দলনেত্রীর উপস্থিতিতে কল্যাণের আপত্তি নিয়ে দলের অন্দরে সমর্থন ও সমালোচনা, দুই’ই শুরু হয়ে গিয়েছে। দলের এক শীর্ষনেতা অবশ্য বলেন, ‘‘কল্যাণের আপত্তিকে অভিষেকের সঙ্গে সংঘাত হিসাবে দেখা ঠিক হবে না। জেলা স্তরে রদবদলে স্থানীয় সাংসদ হিসাবে কল্যাণ মতামত দিয়েছেন। কারও সম্পর্কে সাংসদের আপত্তি থাকতেই পারে।’’ 
কিন্তু মমতার সমর্থন আছে জেনেও কল্যাণ তাঁর সামনেই অভিষেকের মনোনীত প্রার্থীর বিরোধিতা করায় খানিকটা বিস্মিত প্রবীণ নেতারাও। এক নেতা পরে বলেন, দিলীপ পুরনো নেতা হলেও তাঁর বিরুদ্ধে বিভিন্ন সময়ে একাধিক অভিযোগ এসেছে। তার প্রেক্ষিতেই পরিবর্তনের সিদ্ধান্ত। তবে ওই সিদ্ধান্তের পিছনে অভিষেকের ‘ঘনিষ্ঠ’ ইন্দ্রনীলের সুপারিশ কাজ করেছে বলেই মনে করছেন তাঁরা। 
পরে প্রশ্ন করায় কল্যাণ বলেন, ‘‘আমি আমার মতামত জানিয়েছি। আমাদের দলে গণতন্ত্র আছে। ফলে নিজের অপছন্দের কথাও বলা যায়। যুব সভাপতি পদে যাঁর নাম প্রস্তাব করা হয়েছিল, আমি অন্তত এলাকার সাংসদ হিসেবে তাঁকে কোনও কাজ করতে দেখিনি!’’ দলের অন্দরে ঘরোয়া আলোচনায় কল্যাণ ওই নেতার ‘জীবনযাপন এবং নৈতিকতা’ নিয়েও প্রশ্ন তুলেছেন বলে খবর। কল্যাণের ঘনিষ্ঠ এক নেতার কথায়, ‘‘শোনা যাচ্ছে উনি সরকারি কর্মচারী হয়েও নির্বাচনী এজেন্টের কাজ করেছিলেন। সেটা তো আইনবিরুদ্ধ!’’ এই তথ্য অবশ্য এদিন যাচাই করা সম্ভব হয়নি।